KOMMISSIONENS FORORDNING (EF) Nr. 2719/98 af 16. december 1998 om ændring af forordning (EF) nr. 1899/97 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 3066/95, og om ophævelse af forordning (EØF) nr. 2699/93 og (EF) nr. 1559/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 2435/98 (2), særlig artikel 8,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (3), senest ændret ved Kommissionens forordning (EF) nr. 1516/96 (4), særlig artikel 22,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (5), senest ændret ved Kommissionens forordning (EF) nr. 2916/95 (6), særlig artikel 22,

under henvisning til Rådets forordning (EØF) nr. 2783/75 af 29. oktober 1975 om den fælles handelsordning for ægalbumin og mælkealbumin (7), senest ændret ved forordning (EF) nr. 2916/95, særlig artikel 10, og

ud fra følgende betragtninger:

Ved forordning (EF) nr. 2435/98 blev der til de produktgrupper, der er omfattet af forordning (EF) nr. 3066/95, tilføjet gåse- og andebryst uden ribben eller med kun en del af ribbenene til samme præferencetoldtariffer som bryst med alle ribben; denne ændring skulle gælde fra den 1. januar 1998; bilagene til Kommissionens forordning (EF) nr. 1899/97 (8) bør derfor ændres, og de erhvervsdrivende, der har licenser, der endnu er gyldige, bør bemyndiges til at benytte dem for de nye produkter;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

I bilag I til forordning (EF) nr. 1899/97 foretages følgende ændringer:

I del A i gruppe nr. 2, i del B i gruppe nr. 12, i del C i gruppe nr. 19, i del D i gruppe nr. 28 og i del F i gruppe nr. 43 indsættes følgende KN-koder:

- ex 0207 35 79

- ex 0207 36 79.

Artikel 2

De licenser, der er udstedt for de i artikel 1 omhandlede grupper for de ansøgninger, der er indgivet i perioderne fra den 1. til den 10. juli 1998 og fra den 1. til den 10. oktober 1998, kan anvendes for bryst og stykker deraf af ænder, hvis ribben er fjernet helt eller delvist, henhørende under KN-kode ex 0207 35 79 og ex 0207 36 79.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1998.

På Kommissionens vegne

Franz FISCHLER

Medlem af Kommissionen

(1) EFT L 328 af 30. 12. 1995, s. 31.

(2) EFT L 303 af 13. 11. 1998, s. 1.

(3) EFT L 282 af 1. 11. 1975, s. 49.

(4) EFT L 189 af 30. 7. 1996, s. 99.

(5) EFT L 282 af 1. 11. 1975, s. 77.

(6) EFT L 305 af 19. 12. 1995, s. 49.

(7) EFT L 282 af 1. 11. 1975, s. 104.

(8) EFT L 267 af 30. 9. 1997, s. 67.